དེའི་ཆེད་དུ་རྗེས་གནང་ཟབ་མོ་ཞུ་སྙམ་པའི་བསམ་པ་བྱང་ཆུབ་ཏུ་སེམས་བསྐྱེད་པ་གསལ་བཏབ་ནས་གསན་
པར་ཞུ། དེ་ལ་ཡིད་ཆེས་པར་བྱ་བའི་ཕྱིར་བརྒྱུད་པའི་ལོ་རྒྱུས་ཅུང་ཟད་སྙན་དུ་གསོལ་ན་། བཅོམ་ལྡན་འདས་རྡོ་རྗེ་
འཆང་ཆེན་པོས་ཡེ་ཤེས་ཀྱི་མཁའ་འགྲོ་མ་སྐལ་བ་བཟང་མོ་ལ། དེས་སློབ་དཔོན་བིཪྺ་པ། དེས་ནག་པོ་སྤྱོད་པ།
དེས་ཏཻ་ལོ་ཤེས་རབ་བཟང་པོ། དེས་ནཱ་རོ་པ། དེས་རྗེ་བཙུན་མར་པ་ལོ་ཙཱ། དེའང་རྗེ་བཙུན་མར་པ་རྒྱ་གར་དུ་ལན་
གསུམ། བལ་པོར་ལན་བཞི་སྟེ་བདུན་གྱི་བར་དུ་བྱོན། མཁས་གྲུབ་ཀྱི་བླ་མ་མང་དུ་བསྟེན། ཁྱད་པར་དཔལ་ནཱ་རོ་པ་
ཆེན་པོ་ལོ་དྲུག་ཟླ་བ་བདུན་གྱི་བར་དུ་མི་འབྲལ་བར་བསྟེན་ནས་གསང་སྔགས་ཀྱི་ཆོས་ཐམས་ཅད་ཡོངས་སུ་རྫོགས་
པར་གསན་པའི་ཚེ། རྗེ་བཙུན་གྱི་ཐུགས་ལ་ངའི་བླ་མ་འདི་ལ་དངོས་སུ་གཏོར་མ་ལེན་པའི་ཆོས་སྐྱོང་གསུམ་འདུག་
པ༑ འདི་གསུམ་ཞུ་དགོས་པར་འདུག་སྙམ་ནས། བླ་མ་ལ་ཕྱག་དང་བསྐོར་བ་བྱས། ཕྱག་ཏུ་མེ་ཏོག་ཕུལ་ནས།
མཁའ་འགྲོ་མ་སེང་གེའི་གདོང་པ་ཅན། ལྷ་མོ་དུད་པའི་སོལ་བ་མ། གནོད་སྦྱིན་ཙ་མུནྡྲི་དང་གསུམ་པོ་འདི་བདག་
ལ་གནང་འཚལ་ཞུས་པས། གསུམ་ག་མི་འོང་གང་རུང་ཞིག་འདོམ་གསུང་། དེར་རྗེ་བཙུན་གྱིས་དུད་སོལ་ལྷ་མོ་
འདི། ཀྱཻ་རྡོ་རྗེའི་རྒྱུད་དང་༑ རྡོ་རྗེ་གདན་བཞིའི་བཀའ་སྲུང་དུ་འདུག་པ་དང་། ཁྱད་པར་བླ་མའི་ཆོས་སྐྱོང་གི་གཙོ་བོ་
མཛད་ཅིང་འདུག་པས། འདི་ཞུ་ཞུས་པས། འདོམ་ཁ་མ་ལོག་གསུང་། གཏོར་མ་དང་ཕྱག་སྤྱི་བོར་བཞག་ནས།
ཁྱད་པར་ཆོས་སྐྱོང་རྣམ་གསུམ་ལས། དུད་སོལ་ལྷ་མོ་རྒྱུད་སྲུང་མཆོག ། བུ་ཚ་ཡང་ཚའི་དོན་དུ་ནི།